Príloha č.2

Servisná zmluva č.: ......................

uzavretá v zmysle § 269 ods. 2 Obchodného zákonníka a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

1. **Zmluvné strany**
   1. **Objednávateľ**

Názov : Slovenská republika v zastúpení Ministerstva vnútra Slovenskej republiky

Adresa:Pribinova 2

Mesto: Bratislava

PSČ: 812 72

V zastúpení: ..................................

IČO : 00 151 866

Bankové spojenie: Štátna pokladnica

Číslo účtu (IBAN): SK 7881800000007000180023

(ďalej len „objednávateľ“)

a

* 1. **Zhotoviteľ**

Názov Firmy:

Adresa:

Mesto:

PSČ:

Zastúpený:

Osoba oprávnená na

podpis zmluvy:

IČO

DIČ

Identifikačné číslo pre DPH

Bankové spojenie:

Číslo účtu:

(ďalej len „zhotoviteľ“)

1. **Predmet zmluvy**
   1. Predmetom tejto zmluvy je záväzok zhotoviteľa riadne a včas poskytnúť objednávateľovi služby súvisiace s vykonávaním pozáručného servisu, preventívnych prehliadok, teplotných verifikácii a kalibrácií automatických genetických analyzátorov ABI, RT, PCR, termocyklérov a automatických izolačných staníc a ich modifikácií (ďalej len „prístroje“ alebo „zariadenia“) používaných na pracoviskách  Kriminalistického a expertízneho ústavu Policajného zboru (ďalej len „služby“) a záväzok objednávateľa za riadne a včas poskytnuté služby zaplatiť zhotoviteľovi odmenu podľa bodu 7. tejto zmluvy.
   2. Služby budú vykonávané na nasledovných prístrojoch a v nasledovnom rozsahu:

|  |  |  |  |  |  |
| --- | --- | --- | --- | --- | --- |
| **Poradové číslo zariadenie** | **Skúšobné zariadenia** | **Výrobca** | **Výrobné číslo** | **Pracovisko** | **Servisný plán 2021 - 2024** (obdobie 4 roky) |
|  | **Analyzátory** |  |  |  |  |
| 1. | ABI 3500 | Applied Biosystems | 24168-081 | Slovenská Ľupča | Overenie, servisná podpora, 48 h odozva, servisný plán Basic Limited |
| 2. | ABI 3500 | Applied Biosystems | 24168-101 | Košice | Overenie, servisná podpora, 48 h odozva, servisný plán Basic Limited |
| 3. | ABI 3500 | Applied Biosystems | 25188-090 | Bratislava | Overenie, servisná podpora, 48 h odozva, servisný plán Basic Limited |
|  | **RT PCR** |  |  |  |  |
| 4. | ABI 7500 | Applied Biosystems | 2750010779 | Slovenská Ľupča | Overenie, servisná podpora, 72 h odozva, servisný plán Basic Limited |
| 5. | ABI 7500 | Applied Biosystems | 2750010331 | Košice | Overenie, servisná podpora, 72 h odozva, servisný plán Basic Limited |
| 6. | ABI 7500 | Applied Biosystems | 275008817 | Bratislava | Overenie, servisná podpora, 48 h odozva, servisný plán Basic Limited |
|  | **Automaty** |  |  |  |  |
| 7. | Automate Express | Applied Biosystems | 1209A0490 | Bratislava | Servisný plán Basic Limited , overenie 1x 24 mesiacov |
| 8. | Automate Express | Applied Biosystems | 1209A0621 | Slovenská Ľupča | Servisný plán Basic Limited, overenie 1x 24 mesiacov |
|  | **Termocykléry** |  |  |  |  |
| 9. | ProFlex Base | Applied Biosystems | 297802592 | Slovenská Ľupča | Verifikačný servis |
| 10. | ProFlex Base | Applied Biosystems | 297802593 | Košice | Verifikačný servis |
| 11. | ProFlex Sample Block | Applied Biosystems | 297810484 | Slovenská Ľupča | Verifikačný servis |
| 12. | ProFlex Sample Block | Applied Biosystems | 297810558 | Košice | Verifikačný servis |
| 13. | ProFlex Base | Applied Biosystems | 297807845 | Bratislava | Verifikačný servis, servisný plán Basic Limited |
| 14 | ProFlex Sample Block | Applied Biosystems | 297830777 | Bratislava | Verifikačný servis, servisný plán Basic Limited |
|  | **Nové prístroje – nákup 2021** |  |  |  | **Servisný plán** (obdobie rokov 2023, 2024) |
| 15. | ABI 3500 | Applied Biosystems |  | Slovenská Ľupča | Overenie, servisný plán Maintenance |
| 16. | ABI 3500 | Applied Biosystems |  | Košice | Overenie, servisný plán Maintenance |
| 17. | ABI 3500 | Applied Biosystems |  | Bratislava | Overenie, servisný plán Maintenance |

* 1. Miestom poskytnutia služieb je:

1. Kriminalistický a expertízny ústav Policajného zboru Sklabinská 1, Bratislava,
2. Kriminalistický a expertízny ústav Policajného zboru, Príboj 560, Slovenská Ľupča,
3. Kriminalistický a expertízny ústav Policajného zboru, Kuzmányho 8, Košice.
4. **Opravy – Basic limited**
   1. Zhotoviteľ bude pre objednávateľa vykonávať opravy zariadení tak, aby bola zachovaná plná funkčnosť zariadení pri ich použití objednávateľom v rámci jeho činnosti.
   2. **Pri zariadeniach č. 1, 2 a 3** je počet servisných zákrokov zhotoviteľa za účelom opráv zariadenia u objednávateľa **limitovaný na dve opravy ročne.**
   3. **Pri zariadeniach č. 4, 5, 6, 13 a 14** je počet servisných zákrokov zhotoviteľa za účelom opráv zariadenia u objednávateľa **limitovaný na jednu opravu ročne.**
   4. **Pri zariadeniach č. 7 a 8** je počet servisných zákrokov zhotoviteľa za účelom opráv zariadenia u objednávateľa **limitovaný na dve opravy počas trvania zmluvy.**
   5. Nevyčerpané servisné zásahy v rámci zariadení a trvania zmluvy je možné ľubovoľne presúvať.
   6. Zhotoviteľ hradí všetky náhradné diely certifikované výrobcom, ktoré je nevyhnutné použiť pri opravách, prácu servisného technika a náklady spojené s dopravou technika na miesto opravy. O vykonaní opravy vydá zhotoviteľ objednávateľovi servisný protokol.
   7. Zhotoviteľ nehradí náhradné diely a prácu spojenú s opravou poškodenia, ktoré vznikne nedbalosťou obsluhy prístroja zo strany objednávateľa.
   8. Zhotoviteľ nehradí bežný spotrebný materiál potrebný k prevádzke prístroja, ako sú napr. kapiláry, skúmavky, striekačky a reagencie.
   9. Zhotoviteľ nehradí opravy porúch riadiacich počítačov alebo programového vybavenia, ktoré vzniknú zásahom do operačného systému počítača, inštaláciou neodporúčaného softwaru, pripojením periférnych zariadení alebo pripojením počítačovej siete, ktoré nebudú vopred konzultované a schválené servisným technikom zhotoviteľa.
   10. Zhotoviteľ nehradí opravy porúch prístrojov, ktoré vzniknú použitím spotrebného materiálu potrebného k prevádzke prístroja, ako sú napr. kapiláry, injekčné striekačky, polyméry a ďalšie reagencie, ktoré neboli dodané alebo odporúčané výrobcom zariadenia.
   11. Objednávateľ je povinný umožniť zhotoviteľovi prístup do svojich prevádzkových priestorov za účelom vykonania opravy prístroja a poskytnúť mu potrebnú súčinnosť tak, ako vyplynie z požiadaviek pre riadne vykonanie prehliadky.
   12. Zhotoviteľ sa zaväzuje na zariadeniach č. **1, 2, 3, a 6 do dvoch pracovných dní** a na zariadeniach č. **4 a 5** **do troch pracovných dní** od písomného nahlásenia (faxom, e-mailom) poruchy zariadenia vykonať analýzu príčin poruchy a bezodkladne začať opravu zariadenia a túto opravu dokončiť do 30 dní od vykonanie analýzy príčiny poruchy zariadenia.
   13. Na všetkých ostatných zariadeniach sa zhotoviteľ zaväzuje **do štrnástich pracovných dní** od písomného nahlásenia (faxom, e-mailom) poruchy zariadenia vykonať analýzu príčin poruchy a bezodkladne začať opravu zariadenia a túto opravu dokončiť do 30 dní od vykonanie analýzy príčiny poruchy zariadenia..
5. **Preventívne prehliadky – Basic Limited**
   1. V období platnosti zmluvy bude zhotoviteľ pre objednávateľa vykonávať pravidelnú preventívnu prehliadku zariadenia, spojenú s overením jeho správnej funkčnosti. V priebehu preventívnej prehliadky budú zdarma vymenené náhradné diely, ktoré sú špecifikované v servisnej dokumentácii.
   2. O výsledku prehliadky vydá zhotoviteľ objednávateľovi protokol.
   3. Zhotoviteľ vykoná v príslušnom kalendárnom roku na zariadení č. 1 až 6 jednu preventívnu prehliadku.
   4. Na zariadení č. 7 a 8 zhotoviteľ vykoná jednu preventívnu prehliadku raz za 24 mesiacov, čo znamená dve preventívne prehliadky počas trvania zmluvy.
   5. Termín preventívnej prehliadky bude stanovený na základe vzájomnej dohody medzi objednávateľom a zhotoviteľom.
   6. Zhotoviteľ sa zaväzuje k vykonaniu preventívnej prehliadky na zariadení v termíne dohodnutom medzi objednávateľom a zhotoviteľom, najneskôr však do 14 dní od dohodnutého termínu.
   7. Zhotoviteľ nehradí bežný spotrebný materiál potrebný k prevádzke zariadenia, ako sú napr. kapiláry, skúmavky, matričné štandardy a ďalšie reagencie, použité pri vykonaní preventívnej prehliadky.
   8. Objednávateľ je povinný umožniť zhotoviteľovi prístup do svojich prevádzkových priestorov za účelom vykonania preventívnej prehliadky zariadenia a poskytnúť mu potrebnú súčinnosť tak, ako vyplynie z požiadaviek pre riadne vykonanie prehliadky.
6. **Preventívne prehliadky – Maintenance** 
   1. V období platnosti zmluvy bude zhotoviteľ pre objednávateľa vykonávať pravidelnú preventívnu prehliadku zariadenia, spojenú s overením jeho správnej funkčnosti. V priebehu preventívnej prehliadky budú zdarma vymenené náhradné diely, ktoré sú špecifikované v servisnej dokumentácii.
   2. O výsledku prehliadky vydá zhotoviteľ objednávateľovi protokol.
   3. Zhotoviteľ na zariadení vykoná jednu preventívnu prehliadku za obdobie 12 mesiacov pri zariadeniach č. 15, 16 a 17 počas rokov 2023 a 2024.
   4. Termín preventívnej prehliadky bude stanovený na základe vzájomnej dohody medzi objednávateľom a zhotoviteľom.
   5. Zhotoviteľ sa zaväzuje k vykonaniu preventívnej prehliadky na zariadeniach v termíne dohodnutom medzi objednávateľom a zhotoviteľom, najneskôr však do 14 dní od dohodnutého termínu.
   6. Zhotoviteľ nehradí bežný spotrebný materiál potrebný k prevádzke zariadenia, ako sú napr. kapiláry, skúmavky, matričné štandardy a ďalšie reagencie, použité pri vykonaní preventívnej prehliadky.
   7. Objednávateľ je povinný umožniť zhotoviteľovi prístup do svojich prevádzkových priestorov za účelom vykonania preventívnej prehliadky zariadenia a poskytnúť mu potrebnú súčinnosť tak, ako vyplynie z požiadaviek pre riadne vykonanie prehliadky.
7. **Teplotné verifikácie– Verification Servis**
   1. V období platnosti tejto zmluvy bude zhotoviteľ pre objednávateľa vykonávať pravidelnú teplotnú verifikáciu zariadenia č. 9 až 14.
   2. O výsledku teplotnej verifikácie vydá zhotoviteľ objednávateľovi servisný protokol.
   3. Zhotoviteľ vykoná v príslušnom kalendárnom roku na zariadení jednu teplotnú verifikáciu.
   4. Termín teplotnej verifikácie bude stanovený na základe vzájomnej dohody medzi objednávateľom a zhotoviteľom.
   5. Zhotoviteľ sa zaväzuje k vykonaniu teplotnej verifikácie na zariadení v termíne dohodnutom medzi objednávateľom a zhotoviteľom, najneskôr však do 14 dní od dohodnutého termínu.
8. **Zmluvná odmena a platobné podmienky**
   1. Za činnosť podľa bodu 2. až 6. tejto zmluvy prislúcha zhotoviteľovi odmena vo výške € ............. bez DPH (vid príloha č. 1 tejto zmluvy – štruktúrovaný rozpočet ceny) za celé obdobie trvania zmluvy podľa bodu 8.a. tejto zmluvy. K takto dohodnutej odmene bude účtovaná DPH podľa príslušných všeobecne záväzných právnych predpisov platných v čase fakturácie. Táto odmena prináleží zhotoviteľovi paušálne bez ohľadu na počet porúch a počet použitých náhradných dielov.
   2. Cena za služby je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.
   3. Platba vo výške 1/4 ceny za služby podľa bodu 2. až 6. tejto zmluvy bude poukázaná na bankový účet zhotoviteľa uvedený v záhlaví tejto zmluvy vždy za obdobie jedného roku trvania zmluvy, na základe faktúry - daňového dokladu vydaného vždy do jedného mesiaca po vykonaní preventívnej prehliadky. Splatnosť faktúry je 30 dní od jej doručenia objednávateľovi. Prílohou faktúry je protokol o vykonaní služieb.
   4. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, alebo nebude mať náležitosti daňového dokladu, objednávateľ je oprávnený ju vrátiť a zhotoviteľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
9. **Doba platnosti a ukončenie zmluvy**
   1. Zmluva sa uzatvára na dobu určitú, a to odo dňa nadobudnutia jej účinnosti do 31. 12. 2024.
   2. Zmluvné strany sa dohodli na písomnej forme odstúpenia od zmluvy. Od tejto zmluvy je možné odstúpiť, ak sa plnenie podstaty zmluvnej povinnosti stalo pre niektorú zo zmluvných strán úplne nemožným. Zmluvné strany sa dohodli, že ktorákoľvek zo zmluvných strán je oprávnená od tejto zmluvy písomne odstúpiť aj v prípade jej podstatného porušenia. Pre účely tejto zmluvy sa za jej podstatné porušenie na strane zhotoviteľa považuje porušenie akejkoľvek povinnosti vyplývajúcej z tejto zmluvy. Za podstatné porušenie tejto zmluvy na strane objednávateľa sa považuje omeškanie so zaplatením faktúry o viac ako šesťdesiat (60) dní po lehote jej splatnosti. Odstúpenie je účinné dňom jeho doručenia druhej zmluvnej strane. Zmluvná strana, ktorá z uvedených dôvodov odstúpi od zmluvy má právo požadovať od druhej zmluvnej strany náhradu škody okrem prípadov charakterizovaných ako vyššia moc.
   3. Objednávateľ je oprávnený odstúpiť od tejto zmluvy aj v prípade, ak
10. proti zhotoviteľovi začalo konkurzné konanie alebo reštrukturalizácia,
11. zhotoviteľ vstúpil do likvidácie,
12. zhotoviteľ nebol v čase uzatvorenia tejto zmluvy alebo počas doby trvania jej platnosti   
    a účinnosti zapísaný v registri partnerov verejného sektora,
13. zhotoviteľ poruší povinnosti podľa bodu 10. tejto zmluvy.
    1. Túto zmluvu môže objednávateľ písomne vypovedať bez udania dôvodu s výpovednou lehotou dva (2) mesiace. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená zhotoviteľovi.
    2. Pokiaľ dôjde k ukončeniu zmluvy pred lehotou dohodnutou v bode 8.a. tohto článku, prislúcha zhotoviteľovi za už vykonané služby pomerná časť zmluvnej odmeny zodpovedajúca skutočnej dobe trvania tejto zmluvy.
    3. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény a iné.
14. **Záruky, zodpovednosť za vady a škodu**
    1. Zhotoviteľ poskytuje záruku na vykonané práce a poskytnuté náhradné diely v dĺžke šiestich (6) mesiacov, na prácu servisného technika šesť (6) mesiacov. Táto záručná doba je platná aj v prípade ukončenia platnosti tejto zmluvy.
    2. Objednávateľ je povinný písomne oznámiť zhotoviteľovi zistené vady bezodkladne po tom ako sa o nich dozvedel. Poskytovateľ je povinný sa k reklamácii písomne vyjadriť do 3 pracovných dní odo dňa jej doručenia. V prípade, že sa zhotoviteľ k reklamácii v stanovenej lehote nevyjadrí, bude to znamenať súhlas s reklamáciou.
    3. Poskytovateľ je povinný odstrániť zistené vady na vlastné náklady do 7 dní od uznania oprávnenosti reklamácie alebo od márneho uplynutia lehoty na vyjadrenie sa k reklamácii.
    4. V prípade, že objednávateľovi vznikne škoda spôsobená zhotoviteľom, zhotoviteľ sa túto škodu zaväzuje v plnom rozsahu objednávateľovi nahradiť.
15. **Subdodávatelia**
    1. V prílohe č. 2 sú uvedené údaje o všetkých známych subdodávateľoch poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
    2. Zhotoviteľ je povinný objednávateľovi oznámiť akúkoľvek zmenu údajov u subdodávateľov uvedených v Prílohe č. 2, a to bezodkladne.
    3. V prípade zmeny subdodávateľa je zhotoviteľ povinný najneskôr do 5 pracovných dní odo dňa zmeny subdodávateľa predložiť objednávateľovi informácie o novom subdodávateľovi v rozsahu údajov podľa odseku 10.a. tohto článku a predmety subdodávok, pričom pri výbere subdodávateľa musí zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

Subdodávateľ alebo subdodávateľ podľa osobitného predpisu, ktorý podľa § 11 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“) .

* 1. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe tejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke.

1. **Sankcie za porušenie zmluvných povinností** 
   1. V prípade, že zhotoviteľ bude v omeškaní s poskytovaním služieb podľa bodu 2. až 6. tejto zmluvy, objednávateľ je oprávnený vyúčtovať zhotoviteľovi zmluvnú pokutu vo výške 0,05 % z ceny nesposkytnutých služieb za každý aj začatý deň omeškania.
   2. V prípade, že zhotoviteľ neodstráni vady podľa bodu 9.c. tejto zmluvy, je objednávateľ oprávnený požadovať od zhotoviteľa zaplatenie zmluvnej pokuty vo výške 0,05% z ceny vadného plnenia.
   3. V prípade, že objednávateľ bude v omeškaní s úhradou zmluvnej odmeny v zmysle tejto zmluvy, zhotoviteľ je oprávnený vyúčtovať objednávateľovi úroky z omeškania v zákonom stanovenej výške z dlžnej sumy, a to za každý aj začatý deň omeškania.
2. **Záverečné ustanovenia** 
   1. Ostatné právne vzťahy neupravené touto zmluvou sa riadia ustanoveniami Obchodného zákonníka a príslušnými všeobecne záväznými právnymi predpismi Slovenskej republiky.
   2. V prípade, že sa niektoré ustanovenie tejto zmluvy ukáže vzhľadom k platnému právnemu predpisu alebo vzhľadom k jeho zmenám ako neplatné, neúčinné alebo sporné, ostávajú ostatné ustanovenia tejto zmluvy touto skutočnosťou nedotknuté. Namiesto dotknutého ustanovenia nastupuje buď príslušné ustanovenie všeobecne záväzného právneho predpisu, ktorý upravuje právny vzťah svojou povahou a účelom najbližšie k zamýšľanému účelu, alebo ak také ustanovenie vo všeobecne záväznom právnom predpise nie je obsiahnuté, použije sa spôsob riešenia, ktorý je v obchodnom styku obvyklý a ktorý zodpovedá vôli strán pri uzatváraní zmluvy. Prípadné spory riešia účastníci dohodou. Ak ku dohode nedôjde, prípadné súdne spory rieši príslušný súd v Bratislave.
   3. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony.
   4. Objednávateľ môže kedykoľvek požadovať predloženie oprávnenia servisného technika (servisných technikov) na opravu prístrojov, ktoré musí byť podložené predložením dokladu „Certifikát oprávňujúci na prácu na prístroji“ alebo jeho ekvivalentom. Jedná sa o oprávnenie vykonávania servisných prác na strategických prístrojoch používaných na pracoviskách objednávateľa - Genetický analyzátor ABI 3500, Real Time ABI 7500 a termocyklér ProFlex. Dané oprávnenie môže objednávateľ požadovať najmä pri akejkoľvek zmene servisného technika.
   5. Servisní technici zhotoviteľa sú povinní strpieť úkon odberu vzorky (z bukálnej sliznice) na analýzu DNA a poskytnutie svojich osobných údajov vo forme písomného súhlasu, v zmysle platnej právnej úpravy o ochrane osobných údajov, na zaradenie do vylučovacej databázy.
   6. Zhotoviteľ sa zaväzuje, že o všetkých skutočnostiach, o ktorých sa dozvie pri plnení tejto zmluvy, zachová mlčanlivosť a získané informácie neposkytne tretím osobám a ani ich nebude využívať iným spôsobom, ako na naplnenie účelu tejto zmluvy.
   7. Zhotoviteľ vyhlasuje, že v čase uzatvorenia tejto zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak sa na strane zhotoviteľa ako Zmluvnej strany podieľa skupina zhotoviteľov podľa § 37 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, má každý člen tejto skupiny zhotoviteľov povinnosť byť zapísaný v registri partnerov verejného sektora.
   8. Obe zmluvné strany zhodne konštatujú, že zmluva je prejavom ich skutočnej a slobodnej vôle, ktorú na dôkaz súhlasu potvrdzujú svojim podpisom.
   9. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú zhotoviteľovi a tri (3) rovnopisy zostanú objednávateľovi.

V Bratislave dňa, V Bratislave dňa,

Za zhotoviteľa:

....................................................................

Za objednávateľa:

....................................................................